钦定古今图书集成/理学汇编/字学典/第094卷 > 赵希鹄洞天清录 > 《评宋朝名贤书》
## 钦定古今图书集成/理学汇编/字学典/第094卷 > 赵希鹄洞天清录 > 《评宋朝名贤书》

朝中名贤书，惟蔡莆阳、苏许公易简、苏东坡、黄山谷、
苏子美、秦淮海、李龙眠、米南宫、吴练塘傅朋、王逸老，
皆比肩古人。莆阳典重有法度，许公无愧杨法华。东
坡草圣得意咄咄，逼颜鲁公。山谷乃悬腕书，深得《兰
亭》风韵，然行不及真，草不及行。子美乃许公之孙，自
有家法，草圣可亚张长史；淮海专学锺、王，小楷姿媚
遒劲可爱。龙眠于规矩中特飘逸，绰有晋人风度。南
宫本学颜后，自成一家，于侧掠拏趯，动循古法度，无
一笔妄作。练塘深入太史之室，时作“锺体逸老”，殆欲欺凌怀素，或为过矣。